Die Kinaboom kan gladnie ryp weerstaan nie en is ook nie droogtebestand nie. Dit is 'n immergroen boom wat vinnig groei. Rauvolfia caffra het groot heldergroen blare wat digte skadu gee. Kinaboom het 'n netjiese regop groeiwyse en 'n wortelstelsel wat nie baie aggressief is nie. Die boom word egter groot. Plant Rauvolfia caffra in 'n beskutte plek in die groter tuin. Ongelukkig aard die boom nie baie goed in 'n houer nie.